Наурызда Моңғолияда 1000 бүлдіршін домбыра шертіп халықтың рухын көтерді (ВИДЕО)
"Наурызда Моңғолияда 1000 бүлдіршін домбыра шертіп халықтың рухын көтерді (ВИДЕО)"|"https://qamshy.kz/kz/article/21375-nauryzda-monhgholiyada-1000-buldirshin-dombyra-shertip-khalyqtynh-rukhyn-koterdi"
TITLE: Наурызда Моңғолияда 1000 бүлдіршін домбыра шертіп халықтың рухын көтерді (ВИДЕО)
URL: https://qamshy.kz/kz/article/21375-nauryzda-monhgholiyada-1000-buldirshin-dombyra-shertip-khalyqtynh-rukhyn-koterdi
META: "Наурызда Моңғолияда 1000 бүлдіршін домбыра шертіп халықтың рухын көтерді (ВИДЕО)"|"https://qamshy.kz/kz/article/21375-nauryzda-monhgholiyada-1000-buldirshin-dombyra-shertip-khalyqtynh-rukhyn-koterdi"
TOTAL WORDS: 169
DATE: 13:57, 25 наурыз 2017
AUTHOR(S): Assem Almuhanbet
TEXT: &laquo; Әр қазақ менің жалғызым&raquo; - деп ақын Садыр Адай айтқандай, бұл күндері әлемнің 50-ге жуық елдерінде қазақтар өмір сүреді. Соның ішінде өзінің ұлттық құндылықтарын көзінің қарашығындай сақтап, әдет-ғұрып, салт-дәстүрін жоймай келген, аз болса да көпке үлгі болған өр рухты &ndash; Моңғолия қазақтары. Моңғолия қазақтарының басым бөлігі шоғырланған Баян-Өлгей аймағында қазір 100 мыңнан астам қандастарымыз өмір сүреді. Қазақи әдет-ғұрыпы мен дәстүрін сақтаған баян-өлгейліктер әрқашан біздің мақтанышымыз. Ұлттық мереке Наурыз мейрамын да қандастарымыз салтанатты түрде тойлайды. Биылғы Ұлыстың ұлы күні наурыз мейрамына орай Баян-Өлгей аймағының орталық алаңында 1000 домбырашы бүлдіршін қатар тұрып күй тартқаны туралы бейнебаянды қандас бауырымыз зерттеуші, журналис Шынарбек Сейітханұлы өзінің ғаламтор парақшасына жариялаған болатын. &laquo; Нағыз қазақ қазақ емес, нағыз қазақ домбыра&raquo; дегендейін 1000 бүлдіршіннің қатар тұрып, бірдей күй тартқаны тарихи оқиға болуымен қатар, күллі қазақтың рухын көтеріп, интернет желілерінде қызу талқыға түсіп, қандас бауырымыз жариялаған бейнебаянды 1 күннің ішінде 30 мыңнан астам адам көріп үлгерді. Ұлттық салт-дәстүрін ұлықтап жүрген қандас бауырларға алғыс білдіреміз. Қазақтың қара домбырасының шанағынан төгілген күйлер әр шаңырақта көптеп естілсін!. &nbsp;. &nbsp;. &nbsp;
